Silhoeëtte op die hawemuur. - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Silhoeëtte op die hawemuur.
Posted by Josef Steyn on July 22, 2021 at 10:36am
Een oggend gedurende een van ons stappies kom ek op hierdie groepie af. Gelukkig het ek my mik-en-drukkie by my gehad. Die toringkie skyn in die nag 'n helder rooi lig, waarskynlik om te keer dat die vissersbote wat soms in die nag terugkom nie in die hawemuur vasry nie.
Gerrie Lambrechts July 23, 2021 at 1:07pm
Goed geneem en mooi raak gesien.
Pine July 22, 2021 at 8:41pm
Interessante foto Josef. Die helder rooi van die toring laat dit nogal meeding met die mense op die muur, maar ek stem saam dat die sterk kontras van die mense se silhoeëtte dit prominent maak.
Johan Ayres July 22, 2021 at 6:37pm
Die silhoeëtte kontrasteer pragtig teenoor die res van die foto en gee substansie aan jou titel. Dit is 'n bedrieglik eenvoudige foto met baie diepte wat indruk maak.
Hennie Cronjé July 22, 2021 at 3:35pm
Dis pragtig met 'n goeie komposisie. Al die Fotoskolers moet hier oplet: daar is geen halo om die swart nie. Dit kon baie maklik hier ontstaan het met verskerping of verhoging van kontras. Dit is egter baie mooi vermy in hierdie foto. Die mense staan sterk uit weens die sterk kontras teenoor die agtergrond. Die ligtoring, alhoewel hy groter as die mense is, staan nie so sterk uit soos hulle nie, omdat die kontras van die rooi teenoor die agtergrond effe swakker is as swart teeoor die ligte agtergrond. Daarom funksioneer die ligtoring as 'n sekondêr, wat reg is. Pragtig Josef, dis baie goed gedoen!
Tina le Grange July 22, 2021 at 2:55pm
Josef jul stappies gee telkens verrassings; mooi stil oggend. Rooi staan mooi helder uit. Ek hou van die stappers se voet-bewegings - goed gedoen.
Tersia Weitsz July 22, 2021 at 11:14am
Gelukkig was water nie 'kwaad' nie dat hulle op die muur kon loop, die rooi van die lig toring staan mooi uit! Mooi foto Josef